पीछा कर गोली मारने वाला ASI गिरफ्तार, पूरी चेकिंग टीम सस्पेंड
ASI Ahmed Arrested for Firing at Biker During Bihar Police Helmet Checking जहानाबाद में बिना हेलमेट बाइक चला रहा युवक (27) पुलिस चेकिंग देखकर भागा तो ASI ने 4 किलोमीटर तक उसका पीछा किया और गोली मार दी। घटना मंगलवार की
जहानाबाद में बिना हेलमेट बाइक चला रहा युवक (23) पुलिस चेकिंग देखकर भागा तो ASI ने उसका पीछा किया और गोली मार दी। घटना मंगलवार की है। युवक की हालत गंभीर बताई जा रही है।
गोली मारने वाले ASI मुमताज अहमद को पुलिस ने गिरफ्तार कर लिया गया है। उसके ऊपर हत्या की कोशिश का केस दर्ज किया गया है। उसे कोर्ट में पेश करके जेल भेज दिया गया है।
SP दीपक रंजन ने चेकिंग कर रही पूरी टीम को सस्पेंड कर दिया है। इस टीम में ओपी अध्यक्ष, ASI भीम कुमार, सिपाही विनय कुमार और सिपाही कुमार महेश शामिल हैं।
आगे खबर पढ़ने से पहले पोल में हिस्सा लेकर अपनी राय दीजिए...
गांव के पास चेकिंग चल रही थी, युवक पुलिस देखते ही भागने लगा
युवक का नाम सुधीर है। वह नालंदा जिले के कोरथु गांव का रहने वाला है। पिता रवींद्र यादव ने बताया कि वह BA-पार्ट टू का छात्र है और पिछले साल ही उसकी शादी हुई थी। वो इकलौता बेटा है। उसकी तीन बहन हैं। गोली मारने वाले ASI का नाम मुमताज अहमद है। हालांकि पिता ने पहले गोली मारने का आरोप थानेदार चंद्रहास कुमार पर लगाया था।
पिता ने कहा- चंद्रहास कुमार अनंतपुर गांव के पास वाहनों की चेकिंग कर रहे थे। इसी बीच उनका सुधीर वहां से बाइक लेकर गुजरा। हेलमेट और ड्राइविंग लाइसेंस नहीं रहने के कारण वह पुलिस को देखते ही भागने लगा। सुधीर को भागते देख पुलिस ने उसका पीछा किया और जब वह नहीं रुका तो पुलिस ने गोली मार दी। गोली सीने में लगी और चीरते हुए रीढ़ की हड्‌डी में फंस गई।
1 KM दूर तक बाइक चलाकर गया
गोली लगने के बाद सुधीर भी नहीं रुका। वह बाइक चलाकर करीब 1 किलोमीटर दूर तक चला गया। अपने गांव के पास गिर गया। लोगों ने देखा तो उसे अस्पताल में भर्ती कराया गया।
डॉक्टर रजनीश के मुताबिक, उसकी हालत गंभीर है। गोली निकाल दी गई है। युवक के लिए 72 घंटे क्रिटिकल हैं।
इधर, जहानाबाद SP दीपक रंजन ने बताया कि इस मामले में जांच के लिए टीम बनाई गई है। रिपोर्ट आने के बाद आगे की कार्रवाई की जाएगी।
ये खबरें भी पढ़िए...
पटना सिटी में पुलिस ने महिलाओं-बच्चों को दौड़ा-दौड़ाकर पीटा:आरोपी को पकड़ने गई थी, विरोध होने पर भांजी लाठी; बवाल
पटना सिटी के बाईपास थाने की पुलिस ने महिलाओं और बच्चों तक को भी नहीं छोड़ा। उनको दौड़ा-दौड़ा कर पीटा। पुलिस एक आरोपी को पकड़ने गई थी, इसी दौरान लोग विरोध करने लगे। पुलिस का कहना है कि लोगों ने पथराव किया था। पुलिस की पिटाई में महिलाएं और बच्चे घायल हो गए। विरोध में लोगों ने पटना बाईपास सड़क पर आग जलाकर जाम लगा दिया। प्रदर्शन कर रहे लोगों ने पुलिस पर दुकानदारों से रंगदारी वसूलने का आरोप लगाया है। इधर, बाईपास थाने की पुलिस ने बताया कि एक चाय दुकान पर अपराधियों का जमावड़ा लगा रहता है। जब वह एक नामजद आरोपी की गिरफ्तारी के लिए वहां पहुंचे तो लोगों ने पुलिस पर पथराव कर दिया। पूरी रिपोर्ट पढ़ने के लिए यहां क्लिक करिए 
बेगूसराय में हत्या के बाद थाने पर हमले का VIDEO:गाड़ियों को महिलाओं ने तोड़ा; बाजार में पुलिस को दौड़ा-दौड़कर पीटा
बेगूसराय में एक युवक की हत्या के बाद भीड़ ने शनिवार को भगवानपुर थाने में जमकर तोड़फोड़ की। हाथ में लाठी-डंडे और कुदाल लेकर बच्चे, युवा और महिलाएं थाने में घुस गए। इसके बाद जिसे जो मिला उसे तोड़ा। पुलिस की गाड़ियों के शीशे तोड़े गए। टेबल-कुर्सियों को भी तोड़ा गया।
हाथ में लाठी-डंडे लेकर भीड़ सड़क पर उतर गई। भीड़ ने दुकानें बंद करवाई। इस दौरान बाजार में कुछ पुलिस वाले दिखे तो उन्हें भी दौड़ा-दौड़कर पीटा। इन दौरान पुलिस मूक दर्शक बनी रही। और आम लोग डरे सहमे दिखाई दिए। इसका वीडियो भी सामने आया है। पूरी रिपोर्ट पढ़ने के लिए यहां क्लिक करिए 